**OZNÁMENIE O ZMENE LEHÔT A TEXTOV VO VÝZVE NA PREDKLADANIE PONÚK**

Nemocnica s poliklinikou Prievidza so sídlom v Bojniciach, Nemocničná 2, 972 01 Bojnice ako verejný obstarávateľ podľa § 7 ods. 1 písm. d) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v rámci zadávania nadlimitnej zákazky: „Nákup potravín pre NsP v Bojniciach“ oznamuje zmenu lehôt uvedených vo výzve na predkladanie ponúk zverejnenej v Ú. v. EÚ/S S24 dňa 04.02.2020 pod číslom 2020/S 024-052953 a vo VVO č. 31/2020 dňa 05.02.2020 pod značkou 8010 -MST.

***Zmeny lehôt:***

Oddiel : IV.2.2 Lehota na predkladanie ponúk

Pôvodná lehota: 01.04.2020 08:00

**Nová lehota: 08.04.2020 08:00**

Oddiel IV.2.7 Lehota na otváranie ponúk

Pôvodná lehota: 01.04.2020 10:00

**Nová lehota: 08.04.2020 10:00**

***Zmena Textov:***

Oddiel IV.2.7)Podmienky na otváranie ponúk

Miesto otvárania ponúk:

Pôvodný text:

Nemocnica s poliklinikou Prievidza so sídlom V Bojniciach, Nemocničná 2, 972 01 Bojnice

**Nový text:**

**Otváranie ponúk sa uskutoční elektronicky** , v čase uvedenom v oznámení o vyhlásení verejného obstarávania ODDIEL IV. bod IV.2.2).

Miestom „on-line“ sprístupnenia ponúk je webová adresa <https://josephine.proebiz.com/> a totožná záložka ako pri predkladaní ponúk.

On-line sprístupnenia ponúk sa môže zúčastniť iba uchádzač, ktorého ponuka bola predložená v lehote na predkladanie ponúk. Pri on-line sprístupnení budú zverejnené informácie v zmysle ZVO. Všetky prístupy do tohto „on-line“ prostredia zo strany uchádzačov bude systém JOSEPHINE logovať a budú súčasťou protokolov v danom obstarávaní.

K uvedenej zmene dochádza v súlade s mimoriadnou situáciou spôsobenou vírusom COVID-19 a odporučením Úradu pre verejné obstarávanie zo dňa 12.marca 2020, aby otváranie ponúk prebiehalo „on-line sprístupnením“**.**

**Uvedenú zmenu zapracoval verejný obstarávateľ aj do Súťažných podkladov v časti IV ods. 24- Otváranie ponúk.**

Oprava Oznámenia o vyhlásení verejného obstarávania, ktorá obsahuje zmenu termínov a textov bola odoslaná do európskeho vestníka dňa 30.03.2020.

Ing. Iveta Beslerová, osoba poverená verejným obstarávateľom